У С Т А В

На Н Ч „Христо Ботев-1927”,с.Новосел,общ.Шумен

Народните читалища са уникално културно-просветно достояние на българския народ.Създадени в паметната епоха на националното възраждане,те имат неоценим влог във формиране на нашата душевност и културна самобитност.

Читалищата са безпорно припознати от българското общество като устойчиви културни институции,които имат мисия за съхранение и развитие на традиционните ценности на нацията.В съвременните условия те са призвани да откликват на предизвикателствата на днешния ден,свързани с новите информационни технологии,модерните средства за комуникация и глобалното общуване.

ОБЩИ ПОЛОЖЕНИЯ

Чл.1.НЧ”Хр.Ботев-1927”е традиционно самоуправляваща се българска културно-просветна организация в селото,която изпълнява и държавни поръчки.То работи по принципите на хуманизма,доброволността,демократизма и гласността.

Чл.2.Читалището не е политическа организация.В неговата дейност може да участва всеки гражданин на РБ и да работи за неговото развитие и да ползва базата и услугите му.

Чл.3.Читалището е юридическо лице с нестопанска цел.

Чл.4.Читалището работи във взаимодействие с учебни заведения,културни институции и др.организации извършващи или подпомагащи културния живот,социалната и образователната дейност в населеното място.То може да влиза в договорни отношения с тези или други структури.

Чл.5.Читалището поддържа отношения на сътрудничество и координация с държавните и общински органи.То съобразява дейността си със стратегията за развитие на културата на националното,регионално и общинско равнище.

Чл.6.По решение на общото събрание читалището може да членува в съюза на народните читалища.То може да се сдружава с други читалища и сродни организации.

ЦЕЛИ И ЗАДАЧИ

Чл.7.Основната цел на читалището е да задоволява културните потребности и интереси на населението,да разкрива условия за общуване между хората.

1.Да съдейства за обогатяване на културния живот,социалната и образователна дейност в населеното място.

2.Да поддържа,обогатява и развива народните обичаи и традиции.

3.Осигурява достъп до информация.

Чл.8.За постигане на своята цел читалището извършва основни дейности.

1.Поддържа общодостъпна библиотека с читалня,както създава и поддържа електронна информационна мрежа.

2.Развива и подпомага любителското и художествено творчество.

3.Музейни и художествени сбирки.

4.Организира кръжоци,курсове,празненства,концерти,чествания и младежки дейности.

5.Събира и разпространява знания за родния край.

6.Издава печатни материали свързани със своите цели и задачи.

Чл.9.Читалището може да извършва допълнителни дейности подпомагащи изпълнението на основните му функции,при което спазва ограниченията предвидени по чл.3 от закона за народните читалища.

УЧРЕДЯВАНЕ,ПРЕКРАТЯВАНЕ И ЧЛЕНСТВО

Чл.10.НЧ „Хр.Ботев-1927”,с.Новосел,общ.Шумен е основано през 1927 год.То може да бъде прекратено по решение на Общото събрание,взето в съответствие с чл.18,т.12 от Устава.

Чл.11.членовете на читалището са индивидуални и колективни,действителни и спомагателни,почетни и дарители.

Чл.12.Индивидуалните членове на читалището могат да бъдат само български граждани.Действителните членове са дееспособни лица навършили 18 год.,които си плащат редовно членския внос.

Членството им се прекратява:

-Когато не са си платили членския внос след изтичане на една календарна година.

-Когато по решение на Общото събрание са изключени от читалището заради нанесени щети в особено големи размери.

Спомагателни членове са лица до 18 год.Те нямат право да избират и да бъдат избирани в ръководни органи на читалището.

Чл.13.членовете на читалището имат право:

-Да избират и да бъдат избирани в ръководните му органи,ако са действителни членове.

-Да правят предложения и да искат отчет за цялостната дейност на читалището и органите на неговото самоуправление.

-Да ползват с предимство неговата база.

1.Членовете на читалището са длъжни:

-Да плащат определения членски внос.

-Да спазват устава.

-Да съдействат за постигане на неговите цели и задачи,да участват в дейността му.

-Да пазят и обогатяват неговото имущество.

Чл.14.Колективни членове на читалището могат да бъдат:

-Професионални организации.

-Стопански организации.

-Търговски дружества.

-Кооперации и сдружения.

-Културно-просветни и любителски клубове и творчески колективи,учебни заведения.

Колективните членове съдействат за осъществяване на целите на читалището,подпомагат дейностите,поддържането и обогатяването на материалната база.Те имат право на един глас.

Чл.15.Почетни членове на читалището са граждани на Република България,които през своя живот са имали особени заслуги за развитието на читалището.Членове дарители са лица и колективи,които са направили особено ценни дарения на читалището.

У П Р А В Л Е Н И Е

Чл.16.Органи на самоуправление са:общото събрание,настоятелството и проверителната комисия.

Чл.17.Върховен орган на читалището е Общото събрание.Общото събрание се състои от всички членове на читалището имащи право на глас.

Чл.18.Общото събрание:

1.Изменя и допълва устава.

2.Избира и освобождава членове на настоятелството,проверителната комисия и председателя.

3.Приема вътрешни актове ,необходими за организацията за дейността на читалището.

4.Изключва членове на читалището.

5.Определя основни насоки за дейността на читалището.

6.Взема решение за членуване или за прекратяване на членството в читалищното сдружение.

7.Приема бюджета на читалището.

8.Приема годишният отчет до 30.03.на следващата година.

9.Определя размера на членския внос.

10.Отменя решения на органите на читалището.

11.Взема решения за откриване на клонове на читалища след съгласуване с Общината.

12.Взема решение за прекратяване на читалището.

13.Взема решение за отнасяне до съда на незаконосъобразни действия на ръководството или отделни читалищни членове.

Решенията на Общото събрание са задължителни за другите органи на читалището.

Чл.19.Редовното общо събрание на читалището се свиква от настоятелството най-малко веднъж годишно като отчетно и на три години като отчетно-изборно.

1.Поканата за събранието трябва да съдържа :дневния ред,дата,час и място на провеждането му и кой го свиква.Тя трябва да бъде получена не по-късно от седем дни от датата на провеждането.В същия срок на вратата на читалището и да други общодостъпни места трябва да бъде залепена обява за събранието.

2.Общото събрание е законно ,ако присъстват половината от имащите право на глас членове на читалището.При липса на кворум събранието се отлага с един час.Тогава събранието е законно ако на него присъстват не по-малко от една трета от членовете при редовно общо събрание и не по-малко от половината плюс един при извънредно общо събрание.

3.Решението по чл.18-т.1,т.4,т.10,т.11,т.12 се вземат с мнозинство повече от половината от присъстващите членове.

4.Две трети от членовете на Общото събрание могат да предявят иск пред Окръжният съд за отмяна на решение на Общото събрание,ако то противоречи на Устава и Закона.

5.Искът се предявява в едномесечен срок от узнаване на решението ,но не по-късно от една година от датата на вземане на решението.

Чл.20.Изпълнителен орган на читалището е Настоятелството ,което се състои най-малко от трима членове избрани за срок от три години.Същите да нямат роднински връзки по права и съребрена линия до 4-та степен.

Н А С Т О Я Т Е Л С Т В О Т О

1.Свиква Общото събрание.

2.Осигурява изпълнение на решенията на Общото събрание.

3.Подготвя и внася в Общото събрание проект за бюджет на читалището и утвърждава щата му.

4.Подготвя и внася в Общото събрание отчет за дейността на читалището.

5.Назначава секретаря на читалището и утвърждава длъжностната му характеристика.

6.Настоятелството взема решения с мнозинство повече от половината от членовете си.

Чл.21.Председателя на читалището е член на Настоятелството и се избира от Общото събрание за срок от три години.

1.Председателя:

-Организира дейността на читалището съобразно закона ,устава и решенията на Общото събрание.

-Представлява читалището.

-Свиква и ръководи заседанията на Настоятелството и представлява Общото събрание.

-Сключва и прекратява трудовите договори със служителите съобразно бюджета на читалището и въз основа на решението на Настоятелството.

Чл.22.Секретаря на читалището:

1.Организира изпълнението на решенията на Настоятелството,включително решенията за изпълнение на бюджета.

2.Организира текущата основна и допълнителна дейност.

3.Отговаря за работата на щатния и хонорарния персонал.

4.Представлява читалището заедно и поотделно с председателя.

Секретарят не може да е в роднинска връзка с членовете на Настоятелството и на Проверителната комисия по права и съребрена линия зо 4-та степен,както и да бъде съпруг/а/на Председателя на читалището.

Чл.23.Проверителната комисия се състои най-малко от трима члена избрани за три години.

1.Членовете на ПК не могат да бъдат лица,които са в трудовоправни отношения с читалището или са роднини на членове на настоятелството,на председателя,на секретаря по права линия ,съпрузи,братя,сестри и роднини по сватство от първа степен.

2.ПК осъществява контрол върху дейността на Настоятелството,председателя и секретаря по спазване на закона,устава и решенията на Общото събрание.

3.При констатиране на нарушения ПК уведомява Общото събрание,а при данни на престъпление-органите на прокуратурата.

4.За членове на ПК не могат да се избират осъждани лица.

5.Членовете на Настоятелството,председателя и секретаря подават декларация за конфликт на интереси при условията и реда на закона за предотвратяване и разкриване и разкриване на конфликт на интереси.

ИМУЩЕСТВО И ФИНАНСИРАНЕ

Чл.24.Имуществото на читалището се състои от право на собствености от други вещни права,вземания,ценни книжа,други права и задължения.

Чл.25.Читалището набира средства от:

1.Членски внос.

2.Културно-просветна информационна дейност.

3.Субсидия от държавния и общински я бюджет.

4.Наеми от недвижимо имущество,ренти.

5.Дарения и завещания.

6.Други приходи.

Чл.26.Читалищното настоятелство изготвя годишен отчет за приходите и разходите,който се приема на общо събрание.Отчетът за изразходваните средства се представя в Общината.

Чл.27.Предвидените по държавния и общински бюджет средства за читалищна дейност се разпределят между читалищата от комисия с участието на представител на съответната община ,на всяко читалище от общината и се предоставят на читалищата за самостоятелно управление.

1.Председателят на читалището ежегодно в срок до 10.11 представя на кмета на общината предложения за своята дейност през следващата година.

2.Председателят представя ежегодно до 31 .03. пред кмета на общината доклад за осъществените читалищни дейности и за изразходваните от бюджета средства през предходната година.

ПРЕКРАТЯВАНЕ

Чл.28.Читалището може да бъде прекратено по решение на общото събрание,вписано в регистъра на съда.То може да бъде прекратено по решение на окръжния съд ако:

1.Дейността му противоречи на закона,устава и добрите нрави.

2.Имуществото му не се използва според целите и предмета на дейността на читалището.

3.Е на лице трайна невъзможност да действа или не развива дейност за период от две години.

4.Не е учредено по законен ред.

5.Е обявено в несъстоятелност.

Счетоводната и друга дейност се води в съответствие с действащите специфични нормативни актове.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

Читалището носи името:НЧ „Христо Ботев-1927”.То има кръгъл печат с надпис :Народно читалище „Христо Ботев-1927”.

Празник на читалището е 24 май-ден на българската просвета и култура.

В устава са направени промени и допълнения в съответствие със Закона на народните читалища от 2009 год.,които са приети на Общо събрание на читалището проведено на 15.01.2010 год.

Председател:………….

/Ст.Анев/

-